Ľubomír Galko

Mgr. Ľubomír Galko (* 14. február 1968, Klieština
) je slovenský manažér a politik,. V rokoch 20102011 bol minister obrany SR, následne bol poslancom Národnej rady SR. Taktiež bol podpredsedom politickej strany Sloboda a Solidarita. Od roku 2020 je predsedom predstavenstva a generálnym riaditeľom Leteckých opravovní Trenčín.

Vzdelanie 
 1982 – 1986 študijný odbor Strojárska technológia, Stredná priemyselná škola strojnícka, Bratislava.
 1992 – 1993 študijný odbor Teoretická kybernetika, matematická informatika a teória systémov, Matematicko-fyzikálna fakulta Univerzity Komenského, Bratislava

Životopis 
 19911992 programátor, Podnik výpočtovej techniky, š.p., Bratislava.
 19921993 programátor – analytik, CK Arrangement a Consulting, s.r.o., Bratislava
 19932001 manažér, SZČO, Riadenie vlastnej siete MO a VO prevádzok a tvorba softwarových aplikácií, Bratislava
 20012003 riaditeľ hypermarketu, Kaufland Slovenská republika, v.o.s. Bratislava
 20032004 zástupca manažéra prevádzky, Interfruct Slovakia, s.r.o., Bratislava
 20042007 riaditeľ spoločnosti, DN centrum, a.s. Bratislava
 20072010 riaditeľ spoločnosti, DONA DN, a.s., Bratislava
 20102011 minister obrany, Ministerstvo obrany Slovenskej republiky, Bratislava
 20112012 poslanec Národnej rady Slovenskej republiky (NR SR), člen Výboru NR SR pre vzdelávanie, vedu, mládež a šport, Národná rada Slovenskej republiky
 20122016 poslanec Národnej rady Slovenskej republiky (NR SR), člen Osobitného kontrolného výboru NR SR na kontrolu činnosti Vojenského spravodajstva, člen Výboru NR SR pre obranu a bezpečnosť, Národná rada Slovenskej republiky
 20162020 poslanec Národnej rady Slovenskej republiky (NR SR), predseda Osobitného kontrolného výboru na kontrolu činnosti Národného bezpečnostného úradu, člen Osobitného kontrolného výboru NR SR na kontrolu činnosti Vojenského spravodajstva, člen Výboru NR SR pre obranu a bezpečnosť, Národná rada Slovenskej republiky
 2020súčasnosť – predseda predstavenstva a generálny riaditeľ, Letecké opravovne Trenčín, Trenčín

Pôsobenie vo vláde (20102011) 
V parlamentných voľbách v júni 2010 kandidoval Ľubomír Galko z 9. miesta kandidátky strany SaS a bol zvolený za poslanca NR SR. Mandát si od júla 2010 neuplatňoval, keďže bol vo vláde Ivety Radičovej vymenovaný od 9. júla 2010 do funkcie ministra obrany. Od začiatku svojho pôsobenia sa presadzoval ako nepriateľ korupcie a kšeftovania. Koncom roku 2011 bol z postu ministra odvolaný pre podozrenia týkajúce sa odpočúvania novinárov denníka Pravda Vojenským obranným spravodajstvom(VOS), ktoré patrilo pod jeho rezort. Galko sa bránil, že spravodajská služba konala autonómne a na odpočúvanie bolo vydané platné povolenie sudcu a celá kauza je spravodajskou hrou voči jeho osobe za jeho protikorupčnú činnosť na ministerstve. Galko v kauze nikdy nebol obvinený a v roku 2015 prokurátor rozhodol, že odpočúvanie novinárov bolo legálne a zastavil aj trestné stíhanie dôstojníkov VOS.

Ďalšie pôsobenie v parlamente a v politike (2011súčasnosť) 
V NR SR pôsobil ako poslanec kontinuálne 9 rokov a popri protikorupčných témach sa venoval prednostne otázkam vonkajšej a vnútornej bezpečnosti. V septembri 2019 bol navrhnutý na post podpredsedu NR SR, ktorý zastávala súčasná europoslankyňa Lucia Ďuriš Nicholsonová. 12. septembra 2019 ho však parlament neschválil. Za bolo len 60 (zo 75 potrebných) poslancov.

Na jeseň 2019 nastala v SaS kritická situácia pre nezhody medzi predsedom strany Richardom Sulíkom a časťou jej vedenia, vrátane Ľubomíra Galka. Zo SaS s Galkom neskôr vystúpilo celkovo sedem členov republikovej rady. V októbri 2019 vstúpili spolu s niekoľkými desiatkami členov SaS do Demokratickej strany. Napriek rozporom s vtedajším predsedom Michalom Kravčíkom v januári 2020 Galko kandidoval za DS v parlamentných voľbách vo februári 2020. DS získala iba 0,14 % hlasov a nezískala žiaden mandát. Na sneme DS v júli 2020 bol Galko zvolený za člena predsedníctva strany. Demokratickú stranu v januári 2023 opustil a odvtedy je bez politickej príslušnosti. Galko sa v júli 2023 stal súčasťou platformy umiernených liberálov Slobodní a zodpovední v rámci strany OĽANO a priatelia, za ktorú kandiduje v parlamentných voľbách v septembri 2023 zo 146. miesta.

Pôsobenie vo verejnej funkcii 
V apríli 2020 začal pracovať na Ministerstve obrany SR a po získaní bezpečnostnej previerky ho v auguste 2020 minister obrany Jaroslav Naď poveril riadením Leteckých opravovní Trenčín (LOTN). Vo funkcii nahradil od 1. septembra 2020 Vladimíra Šimanského. Galko na základe tohto poverenia podnik viedol do ukončenia výberového konania 16. februára 2021, v ktorom bol úspešný a bol menovaný do funkcie predsedu predstavenstva a generálneho riaditeľa LOTN.

Osobný život 
V súčasnosti žije v Stupave. Je ženatý od roku 1990, s manželkou Danou Galkovou, rodenou Mancalovou, má dve dcéry, Simonu (* 1992) a Luciu (* 1995).

Referencie

Iné projekty 

Osobnosti z Klieštiny
Žijúci ľudia
Slovenskí politici
Ministri obrany Slovenskej republiky
Politici SaS
Politici DS
Poslanci NR SR (2010 – 2012)
Poslanci NR SR (2012 – 2016)
Poslanci NR SR (2016 – 2020)
Absolventi Fakulty matematiky, fyziky a informatiky Univerzity Komenského v Bratislave